Ego Philippus de Neblens notum facio omnibus presentibus et futuris quod Guido Aschericus miles recognovit in presentia mea quod Petrus frater eius dedit Deo et sancte Marie et monachis Cistercii pedagium suum de Poille de suis propriis rebus in sursum et in iusum absque ulla exactione. Et hoc ipse Guido laudavit et concessit coram testibus anno Domini Mo Co XCo IXo prima die mensis marcii. Et monachi concesserunt et beneficium et societatem ordinis tam in vita quam in morte sua. Testes : Nicholaus abbas Firmitatis, Bernardus cantor et Robertus grangiarius, Pontius cellerarius Cistercii, Nicholaus grangiarius et Dominicus conversus. Item Odo filius meus, Hugo de Trugne, Oggerius et Guillermus cellerarius.